Saru-hoof: ‘Ons het julle in die steek gelaat’Mark Alexander. Foto: Facebook/Saru Alexander het toegegee dat die Springbokke ŉ “uiters teleurstellende” seisoen beleef het. Alexander het planne bekend gemaak vir ŉ hersiening van die SA Rugby se administrasie en die Springbokke. “Ons het ons ondersteuners, borge en uitsaaivennote in die steek gelaat. Ek wil graag aan al ons belanghebbendes om verskoning vra vir die teleurstelling wat ons hierdie seisoen gely het. Ons almal voel baie rou en teleurgesteld en dit sal maklik wees om halsoorkop besluite te neem, maar ons moet dit nie doen nie.” Volgens Alexander sal hulle begin deur met die afrigter en ander spanrolspelers te gesels om hul menings en terugvoer te kry. Hy het gesê daar moet onder meer krities gekyk word na die keuringsbeleid rakende oorsese spelers. “Ons het vanjaar ŉ buitengewoon hoë aantal beserings aan sleutelspelers gesien en ons verloor baie ervare toetsspelers aan oorsese klubs, wat alles groot gevolge vir die Springbokke inhou. Ons moet maniere vind om hierdie uitdagings die hoof te bied.” ŉ Kondisioneringsindaba vir die nasionale spanne en Vodacom Superrugby-biokinetici vind op 7 Desember plaas terwyl die afrigtersindaba op 12 Desember gehou sal word. ŉ Hoofraadsvergadering vind intussen ook op 9 Desember plaas. Alexander het gesê van die sleutelveranderinge wat beplan word, sluit in: Alexander het gesê die topprioriteit is ŉ omkeerstrategie vir die Springbokspan.